Κεμπάπ κοτόπουλου με τσιμένι
Ήρθε η ώρα να ξεχάσετε για λίγο τα κεμπάπ που μέχρι σήμερα τρώγατε και να φτιάξετε, τα ελαφριά αλλά ζουμερά και πεντανόστιμα, κεμπάπ κοτόπουλου με τσιμένι.
1 κιλό κιμάς μπούτι κοτόπουλου, 1 κουτ. σούπας σουμάκ, 1 κουτ. γλυκού τσιμένι (προαιρετικά· είναι το μπαχαρικό του περιβλήματος του παστουρμά, το βρίσκουμε σε μπαχαράδικα), 1 κρεμμύδι ξερό, τριμμένο, τα φύλλα από 1/2 μάτσο μαϊντανό, ψιλοκομμένα, 1 κουτ. γλυκού πάπρικα γλυκιά, 1/4 κουτ. γλυκού μπούκοβο, 1 κουτ. σούπας ρίγανη ξερή, 50 γρ. φρυγανιά, τριμμένη, 60 ml ελαιόλαδο, αλάτι, φρεσκοτριμμένο πιπέρι, 400 γρ. γιαούρτι στραγγιστό, 1 κουτ. σούπας ελαιόλαδο, 1 κουτ. σούπας ξίδι, 1 σκελίδα σκόρδου, λιωμένη, αλάτι, φρεσκοτριμμένο πιπέρι
Σε μπολ σερβιρίσματος ανακατεύουμε όλα τα υλικά για τη γιαουρτοσάλτσα.Καλύπτουμε με μεμβράνη και αφήνουμε στο ψυγείο μέχρι να τη χρειαστούμε.Σε βαθύ μπολ βάζουμε όλα τα υλικά για τα κεμπάπ, προσθέτουμε 3 κουτ. σούπας κρύο νερό και ζυμώνουμε για 5 - 6 λεπτά μέχρι να σχηματιστεί ένα αφράτο μείγμα.Σκεπάζουμε με μεμβράνη και αφήνουμε στο ψυγείο για τουλάχιστον 2 ώρες, μέχρι να σφίξει.Προθερμαίνουμε το φούρνο στη λειτουργία του γκριλ.Λαδώνουμε τις παλάμες μας και πλάθουμε το μείγμα σε στενόμακρα κεμπάπ, με πάχος περίπου 3 εκ. και μήκος 15 εκ. Λαδώνουμε τη σχάρα του φούρνου και την τοποθετούμε στην υψηλότερη θέση, ακριβώς κάτω από το γκριλ. Σε χαμηλότερη θέση βάζουμε ένα μεγάλο ταψί με λίγο νερό, ώστε να στάζουν εκεί τα περιττά λίπη.Βάζουμε στη σχάρα τα κεμπάπ και ψήνουμε για περίπου 15 - 18 λεπτά, γυρίζοντάς τα τακτικά περίπου κάθε 3 λεπτά, μέχρι να ψηθούν και να ροδίσουν από όλες τις πλευρές.Σερβίρουμε τα κεμπάπ με τη γιαουρτοσάλτσα και πατάτες τηγανητές.
Γιαούρτι,Κιμάς κοτόπουλου,BBQ